**Қазақстан Республикасы Қаржы министрінің**

**«Акциздік бекеттің қызметін ұйымдастыру қағидаларын бекіту туралы» Қазақстан Республикасының Қаржы министрі бұйрығының жобасына**

**ТҮСІНДІРМЕ ЖАЗБА**

(бұдан әрі – Жоба)

**1. Мемлекеттік органның атауы – әзірлеуші:**

Қазақстан Республикасының Қаржы министрлігі.

**2. Нормативтік құқықтық акті жобасын қабылдаудың негіздері**

**Қазақстан Республикасының ратификациялаған халықаралық шарттарының нормаларына, Қазақстан Республикасының қатысушысы болып табылатын халықаралық ұйымдардың шешімдеріне, сондай-ақ Президенттің, Қазақстан Республикасы Президенті Әкімшілігі Басшылығының, Үкімет пен Үкімет Аппаратының хаттамалық және өзге де тапсырмаларына сәйкес.**

Жоба «Салық кодексін іске асыруға арналған құқықтық актілер тізбесін бекіту туралы» Қазақстан Республикасының Премьер-Министрінің 2025 жылғы 18 шілдедегі № 128-р өкімін орындау мақсатында әзірленді.

**3. Нормативтік құқықтық акті жобасы бойынша қаржылық шығындардың қажеттілігі мен оның қаржылық қамтамасыз етілуі, соның ішінде қаржыландыру көзі, сондай-ақ бюджеттік заңнамада көзделген жағдайда – тиісті бюджеттік комиссияның шешімі (тиісті есептеулер, қаржыландыру көзіне сілтеме, тиісті бюджеттік комиссия шешімінің көшірмесі түсіндірме жазбаға міндетті түрде қоса беріледі).**

Жобаны іске асыру республикалық бюджеттен қаржы бөлуді талап етпейді.

**4. Жобаны қабылдаудың болжамды әлеуметтік-экономикалық, құқықтық және (немесе) өзге де салдары, сондай-ақ жобаның ережелерінің ұлттық қауіпсіздікті қамтамасыз етуге әсері:**

Жобаны қабылдау теріс әлеуметтік-экономикалық және (немесе) құқықтық және (немесе) өзге де салдарға әкелмейді және ұлттық қауіпсіздікті қамтамасыз етуге әсер етпейді.

**5. Жекелеген ықтимал мүдделі тараптар үшін (мемлекет, бизнес-қоғамдастық, халық, өзге де санаттар) күтілетін нәтижелердің нақты мақсаттары мен мерзімдері:**

Жобаны қабылдаудың мақсаты – Қазақстан Республикасының Салық кодексінің 175-бабының 17-тармағына сәйкестендіру.

**6. Нормативтік құқықтық акті жобасы қабылданған жағдайда заңнаманы оған сәйкестендіру қажеттілігі (басқа құқықтық актілерді қабылдау немесе қолданыстағы актілерге өзгерістер мен (немесе) толықтырулар енгізу талап етілетінін көрсету) немесе мұндай қажеттіліктің болмауы.**

Қажет етпейді.

**7. Жобаның Қазақстан Республикасының ратификациялаған халықаралық шарттарына және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі:**

Сәйкес келеді.

**8. Нормативтік құқықтық акті жобасын қолданысқа енгізуге байланысты жеке кәсіпкерлік субъектілерінің шығындарының азаюы және (немесе) ұлғаюы туралы есептердің нәтижелері:**

Жобаны қабылдау жеке кәсіпкерлік субъектілерінің шығындарының азаюына және (немесе) ұлғаюына әкелмейді.

**Министр финансов**

**Республики Казахстан М. Такиев**